রায়ান গসলিং
রায়ান থমাস গসলিং (জন্ম ১২ নভেম্বর, ১৯৮০) হলেন একজন কানাডীয় অভিনেতা ও সঙ্গীতশিল্পী। ডিজনি চ্যানেলের "দ্য মিকি মাউস ক্লাব" (১৯৯৩-১৯৯৫) এ শিশু শিল্পী হিসেবে তিনি তার কর্মজীবন শুরু করেন এবং পরবর্তীতে "আর ইউ অ্যাফ্রেড অফ দ্য ডার্ক?" (১৯৯৫) এবং "গুজবাম্পস" (১৯৯৬) এর মত পারিবারিক অনুষ্ঠানে তাকে দেখা যায়। চলচ্চিত্রে তার প্রথম কাজ হল নব্য-নাৎসিবাদ বিষয়ক "দ্য বিলিভার" (২০০১) এবং পরে তিনি কয়েকটি স্বাধীন চলচ্চিত্র, যেমন "মার্ডার বাই নাম্বার্স" (২০০২), "দ্য স্লটার রুল" (২০০২) এবং "দ্য ইউনাইটেড স্টেটস অফ লিল্যান্ড" (২০০৩) চলচ্চিত্রে অভিনয় করেন।
এমিল জ্যানিংস
জ্যানিংস তার সহশিল্পী লুবিশ্চ ও নেগ্রির পদাঙ্ক অনুসরণ করেন হলিউডে আসেন এবং প্যারামাউন্ট পিকচার্সের সাথে চুক্তিবদ্ধ হয়ে হলিউডে অভিনয় শুরু করেন। তিনি ভিক্টর ফ্লেমিং পরিচালিত "দ্য ওয়ে অব অল ফ্লেশ" চলচ্চিত্র দিয়ে তার হলিউড অভিনয় জীবন শুরু করেন। ছবিটি বর্তমানে হারানো চলচ্চিত্রের তালিকায় যুক্ত হয়েছে। পরের বছর তিনি ইয়োজেফ ফন স্টার্নবের্গের "দ্য লাস্ট কমান্ড" (১৯২৮) চলচ্চিত্রে অভিনয় করেন। এই দুটি চলচ্চিত্রে কাজের জন্য তিনি শ্রেষ্ঠ অভিনেতার জন্য একাডেমি পুরস্কার অর্জন করেন। তিনি এই বিভাগে প্রথম পুরস্কার বিজয়ী। পরবর্তীতে তিনি স্টার্নবের্গের সাথে "স্ট্রিট অব সিন" (১৯২৮) চলচ্চিত্রে কাজ করেন।